Turasóireacht in Éirinn

Is foinse mhór ioncaim do gheilleagar na tíre í Turasóireacht in Éirinn le 9 milliún duine ag tabhairt cuairt uirthi sa bhliain 2017, tuairim is 1.8 oiread daonra na tíre.  Gach bliain, tuilltear tuairim is €5 bn ioncaim ón earnáil, is ionann sin agus 2% den OTN agus níos mó ná 200,000 duine fostaithe inti.

Sa bhliain 2011, gan trácht ar bhliain ar bith eile, toghadh Éire mar  'Favourite holiday destination in the World'  ag léitheoirí Frommer's Guide; dúirt Lonely Planet gurbh í Éire an tír is cairdiúil ar domhan; toghadh cathair Chorcaí mar cheann desna deich gcathair ar bharr sa domhan: agus toghadh discoverireland.com le Fáilte Ireland mar an suíomh gréasáin is fearr ar domhan.  Tagann cuairteoirí go hÉirinn go formhór as an Ríocht Aontaithe, na Stáit Aontaithe, an Ghearmáin agus an Fhrainc.

 Réigiúin agus bealaí 
Sna blianta 2010í, forbraíodh roinnt réigiúin agus bealaí turasóireachta chun turasóirí a mhealladh chun na tíre.

 Slí an Atlantaigh Fhiáin 

Slí tiomána is ea Slí an Atlantaigh Fhiáin (Béarla: Wild Atlantic Way) a shíníonn le 2,500 km bóithre feadh chósta iarthar na tíre.

 Sean-Oirthear na hÉireann 

Réigiún turasóireachta in oirthear na true is ea Sean-Oirthear na hÉireann (Béarla: Ireland's Ancient East), a chlúdaíonn seacht gcontae déag i ndá chúige. Tá ann réigiún roinnte ina thrí cheantar: Croílár Stairiúil, Tuath le 5000 Breacadh an Lae agus Cósta Ceilteach.  Tá an smaoineamh bunaithe ar cheithre cholún: Éire Ársa, Éire luath-Chríostaí, Éire Mheánaoiseach agus Éire Angla-Normannach..

 Croíthailte Ceilte na hÉireann 
Réigiún turasóireachta is ea Croíthailte Ceilte na hÉireann (Béarla: Ireland's Hidden Heartland) a chlúdaíonn an tSionainn agus Slí Bhéara-Bréifne.  Bunaidh é i mí Iúil 2018.  Murab ionann is Slí an Atlantaigh Fhiáin, ní fhaightear ann bealach cruinn tiomána, acu ina ionad sin, dírítear aird ar iontais éagsúla an réigiún ar fud contaetha na hIarmhí, Uíbh Fhailí, Ros Comáin, an Longfoirt, an Chabháin, Liatroma, agus codanna de chontaetha Thiobraid Árann, an Chláir agus na Gaillimhe.

 Ceantar na gCruach 
Réigiún turasóireachta is ea Ceantar na gCruach (Béarla: Reeks District) suite i gContae Chiarraí a bhunaíodh sa bhliain 2018, ainmnithe as na Cruacha Dubha (Béarla: MacGillycuddy Reeks).  Toghadh an ceantar mar cheann desna "6 ar bharr chun feiscint" ("top-6 to visit") ar fud an domhain ag Rough Guides sa bhliain 2019.

 Gailearaí 

 Naisc sheachtracha 
 Discover Ireland (an Phoblacht)
 ''Tourism Ireland (trasteorann)

 Tagairtí